CELEX: 62009FN0046
Language: lt
Date: 2009-10-05 00:00:00
Title: Byla F-46/09: 2009 m. spalio 5 d. pareikštas ieškinys byloje V prieš Europos Parlamentą

16.1.2010   
            
            
               LT
            
            
               Europos Sąjungos oficialusis leidinys
            
            
               C 11/40
            
         2009 m. spalio 5 d. pareikštas ieškinys byloje V prieš Europos Parlamentą
   
   (Byla F-46/09)
   2010/C 11/76
   Proceso kalba: prancūzų
   
      Šalys
   
   
      Ieškovė: V (Briuselis, Belgija), atstovaujama advokato É. Boigelot
   
      Atsakovas: Europos Parlamentas
   
      Ginčo dalykas bei aprašymas
   
   Pirma, prašymas panaikinti 2008 m. gruodžio 18 d. medicininę išvadą dėl fizinio netinkamumo ir, antra, prašymas panaikinti 2008 m. gruodžio 19 d. sprendimą atšaukti darbo pasiūlymą, kuris prieš tai buvo pateiktas ieškovei.
   
      Ieškovės reikalavimai
   
   
               —
            
            
               Panaikinti 2008 m. gruodžio 19 d. personalo valdymo direktoriaus sprendimą, kuriuo dėl fizinio netinkamumo vykdyti darbo funkcijas buvo atšauktas 2008 m. gruodžio 10 d. ieškovei pateiktas pasiūlymas įdarbinti sutartininku Generaliniame sekretoriate.
            
         
               —
            
            
               Panaikinti 2008 m. gruodžio 18 d. Parlamento mediko medicininę išvadą dėl fizinio netinkamumo, nes šis padarė išvadą, kad ieškovė fiziškai netinkama, pirma, netgi neatlikęs klinikinio ieškovės tyrimo ir, antra, remdamasis tik 2006 m. priimtu Europos Komisijos mediko sprendimu dėl netinkamumo vykdyti darbo funkcijas, kuris vėliau neteisėtai buvo patvirtintas medicininės komisijos, ieškovei prieš tai pateikus prašymą panaikinti minėtą komisiją– šie sprendimai yra apskųsti Tarnautojų teismui byloje F-33/08, kuri dar neišnagrinėta.
            
         
               —
            
            
               Patenkinus pirmiau minėtus prašymus panaikinti, organizuoti tikrą medicininį patikrinimą dėl įdarbinimo Parlamente, kuris nebūtų diskriminuojantis, ir vėl pasiūlyti ieškovei darbą, kuris buvo siūlomas Europos Parlamento komunikacijos generaliniame direktorate.
            
         
               —
            
            
               Nurodyti atsakovui atlyginti ieškovės patirtą turtinę ir neturtinę žalą, kuri išankstiniu ex aequo et bono vertinimu gali siekti 70 000 eurų (padidintą nuo 2008 m. gruodžio 18 d. skaičiuojamomis palūkanomis už pavėluotą mokėjimą, nustatytomis pagal Europos centrinio banko palūkanas, taikomas pagrindinėms perfinansavimo operacijoms, padidinus dviem punktais), su sąlyga, kad vykstant procesui ši suma gali būti padidinta arba sumažinta.
            
         
               —
            
            
               Priteisti iš atsakovo bylinėjimosi išlaidas.